1. **Mogu li privatni iznajmljivači kao fizička osoba kandidirati projekt na ovaj Javni poziv?**

U točki III. Javnog poziva je navedeno tko mogu biti korisnici potpore, odnosno kome su sredstva potpore namijenjena:

* trgovačkim društvima;
* obrtima;
* jedinicama lokalne i područne (regionalne) samouprave;
* ustanovama kojima je osnivač Republika Hrvatska, regionalna i lokalna samouprava;
* OPG-ima/seljačkim domaćinstvima koja su registrirana za pružanje ugostiteljskih usluga u seljačkom domaćinstvu (NN 5/08 i NN 44/11).

**Dakle, privatni iznajmljivači mogu kandidirati projekt ukoliko imaju registriran obrt ili OPG/seljačko domaćinstvo.**

1. **Mogu li se na Javni poziv kandidirati projekti koji su već realizirani?**

Sukladno točki IV. ovog Javnog poziva, priznavat će se i sufinancirati samo stvarno realizirani i plaćeni troškovi u 2015. godini, a što se potvrđuje bankarskim izvodima koji dokazuju izvršena plaćanja dokaznih računa ili originalnim računima plaćenim u gotovini za troškove realizacije projekta koji se uobičajeno plaćaju u gotovini.

1. **Mogu li se kandidirati projekti koji iziskuju potporu manju od minimalnog iznosa potpore definirane Javnim pozivom?**

Najniži i najviši iznosi potpora za svaku od predviđenih mjera definirani su točkom II. Javnog poziva.

Uvjet za ostvarivanje prava na potporu je da korisnik odobrene potpore uloži i vlastita ili sredstva iz drugih izvora najmanje u iznosu odobrene potpore.

1. **Mogu li udruge kandidirati projekte za dodjelu potpora putem ovog Javnog poziva?**

**Ne, udruge ne mogu kandidirati projekt na ovaj Javni poziv.**

Sukladno točki 3. Javnog poziva korisnici potpore mogu biti:

* trgovačka društva,
* obrti,
* jedinice lokalne i područne (regionalne) samouprave;
* ustanove kojima je osnivač Republika Hrvatska, regionalna i lokalna samouprava;
* OPG-i/seljačka domaćinstva koja su registrirana za pružanje ugostiteljskih usluga u seljačkom domaćinstvu (NN 5/08 i NN 44/11).